CELEX: 62005TA0370
Language: el
Date: 2008-09-10 00:00:00
Title: Υπόθεση T-370/05: Απόφαση του Πρωτοδικείου της 10ης Σεπτεμβρίου 2008 — Γαλλία κατά Επιτροπής (ΕΓΤΠΕ — Τμήμα Εγγυήσεις — Δαπάνες αποκλειόμενες από την κοινοτική χρηματοδότηση — Αμπελοοινικός τομέας — Ενίσχυση για την αναδιάρθρωση και τη μετατροπή — Έννοια της επιλέξιμης επιφάνειας)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/18
            
         Απόφαση του Πρωτοδικείου της 10ης Σεπτεμβρίου 2008 — Γαλλία κατά Επιτροπής
   (Υπόθεση T-370/05) (1)
   
   (ΕΓΤΠΕ - Τμήμα «Εγγυήσεις» - Δαπάνες αποκλειόμενες από την κοινοτική χρηματοδότηση - Αμπελοοινικός τομέας - Ενίσχυση για την αναδιάρθρωση και τη μετατροπή - Έννοια της επιλέξιμης επιφάνειας)
   (2008/C 272/32)
   Γλώσσα διαδικασίας: η γαλλική
   Διάδικοι
   
      Προσφεύγουσα: Γαλλική Δημοκρατία (εκπρόσωποι: αρχικώς G. de Bergues και A. Colomb, εν συνεχεία G. de Bergues και A.-L. During)
   
      Καθής: Επιτροπή των Ευρωπαϊκών Κοινοτήτων (εκπρόσωπος: M. Nolin)
   Αντικείμενο
   Αίτηση ακυρώσεως της αποφάσεως 2005/579/ΕΚ της Επιτροπής, της 20ής Ιουλίου 2005, για την απόρριψη του αιτήματος κοινοτικής χρηματοδότησης ορισμένων δαπανών τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα «Εγγυήσεων» (ΕΕ L 199, σ. 84), καθόσον απορρίπτει το αίτημα κοινοτικής χρηματοδοτήσεως ορισμένων δαπανών κατόπιν διορθώσεως όσον αφορά τον καθορισμό των επιλέξιμων εκτάσεων για χορήγηση ενισχύσεως προς αναδιάρθρωση ή μετατροπή αμπελώνων κατά την περίοδο 2001/2003.
   Διατακτικό
   Το Πρωτοδικείο αποφασίζει:
   
               1)
            
            
               Ακυρώνει την απόφαση 2005/579/ΕΚ της Επιτροπής, της 20ής Ιουλίου 2005, για την απόρριψη του αιτήματος κοινοτικής χρηματοδότησης ορισμένων δαπανών τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα «Εγγυήσεων», καθόσον αποκλείει από την κοινοτική χρηματοδότηση ποσό 13 519 122,05 ευρώ, ως διόρθωση που επιβλήθηκε στη Γαλλική Δημοκρατία η οποία αφορά τον καθορισμό των επιλεξίμων εκτάσεων για τη χορήγηση ενισχύσεως αναδιαρθρώσεως και μετατροπής αμπελώνων για την περίοδο 2001/2003.
            
         
               2)
            
            
               Καταδικάζει την Επιτροπή στα δικαστικά έξοδα.
            
         
      (1)  EE C 315 της 10.12.2005.